CELEX: 62020CN0278
Language: hu
Date: 2020-06-24 00:00:00
Title: C-278/20. sz. ügy: 2020. június 24-én benyújtott kereset – Európai Bizottság kontra Spanyol Királyság

17.8.2020   
            
            
               HU
            
            
               Az Európai Unió Hivatalos Lapja
            
            
               C 271/31
            
         
      2020. június 24-én benyújtott kereset – Európai Bizottság kontra Spanyol Királyság
      (C-278/20. sz. ügy)
      (2020/C 271/40)
      Az eljárás nyelve: spanyol
      
         Felek
      
      
         Felperes: Európai Bizottság (képviselők: I. Martínez del Peral, J. Baquero Cruz és P. J. O. Van Nuffel, meghatalmazottak)
      
         Alperes: Spanyol Királyság
      
         Kereseti kérelmek
      
      
                  —
               
               
                  a Bíróság állapítsa meg, hogy a Spanyol Királyság – mivel elfogadta és hatélyban tartotta a Ley 40/2015 32. cikkének (3) és (6) bekezdését, valamint 34. cikke (1) bekezdésének második albekezdését, illetve a Ley 39/2015 67. cikke (1) bekezdésének harmadik albekezdését – nem teljesítette a tényleges érvényesülés és az egyenértékűség elvéből eredő kötelezettségeit, amely elvek határt szabnak annak az autonómiának, amellyel a tagállamok rendelkeznek azon anyagi és eljárásjogi feltételek megállapítása tekintetében, amelyek az uniós jog megsértésével a magánszemélyeknek okozott kárért való felelősségüket szabályozzák.
               
            
                  —
               
               
                  a Bíróság a Spanyol Királyságot kötelezze a költségek viselésére.
               
            
         Jogalapok és fontosabb érvek
      
      A jelen, az EUMSZ 258. cikk értelmében benyújtott, kötelezettségszegés megállapítása iránti kereset a közigazgatási jogrendszerről szóló, 2015. október 15-i Ley 40/2015 32. cikkének (3) és (6) bekezdésére, valamint 34. cikke (1) bekezdésének második albekezdésére, valamint a közigazgatási szervek közös közigazgatási eljárásáról szóló, 2015. október 1-jei Ley 39/2015 67. cikke (1) bekezdésének harmadik albekezdésére vonatkozik.
      A vitatott rendelkezések a jogalkotó államnak az uniós jog megsértéséért fennálló felelősségét a spanyol alkotmánynak a jogalkotó aktusai által történő megsértése tekintetében fennálló szabályozáshoz igazították, bizonyos anyagi jogi feltételek hozzáadásával.
      A két szabályozás egyenértékűvé tétele, és az ezek által előírt eljárási követelmények azzal járnak, hogy azon károk megtérítése, amelyek az uniós jognak a jogalkotó általi megsértéséből erednek, lehetetlenné vagy rendkívül nehézzé vált, ami sérti a tényleges érvényesülés elvét.
      Másfelől, az uniós jog megsértése tekintetében hozzáadott anyagi jogi feltételek sértik az egyenértékűség elvét, mivel a spanyol jogalkotó által az e jog megsértésével okozott károk megtérítését kedvezőtlenebb feltételeknek rendeli alá, mint azok a feltételek, amelyeket akkor kell alkalmazni, ha a spanyol alkotmány megsértésével okozott károkról van szó.